C 205/28
FI
Euroopan unionin virallinen lehti
12.6.2023
2) Onko Euroopan unionin oikeuden ensisijaisuuden periaate, kun otetaan huomioon komission päätös 2006/928/EY ja Euroopan unionin perusoikeuskirjan 49 artiklan 1 kohdan kolmas virke (lievemmän rikoslain taannehtivan vaikutuksen periaate), esteenä sille, että rangaistuksen täytäntöönpanovaiheessa tarkastellaan ylimääräisen muutoksenhaun johdosta uudelleen rikosoikeudellisen vastuun vanhentumisaikaa, kun tällainen ylimääräinen muutoksenhaku on tehty perustuslakituomioistuimen sellaisen ratkaisun seurauksena, joka on annettu tuomion lainvoimaiseksi tulon jälkeen ja jolla poiketaan kansallisten tuomioistuinten yleisestä ja vakiintuneesta oikeuskäytännöstä ja jolla siten vaikutetaan rangaistuksen ennaltaehkäisevyyteen ja tehokkuuteen sekä oikeussuhteiden varmuuteen ja vakauteen?
3) Onko unionin oikeuden ensisijaisuuden periaatteen, kun otetaan huomioon Euroopan unionin perusoikeuskirjan 53 artikla, nojalla sallittua soveltaa pääasiassa kyseessä olevan kaltaisia jäsenvaltion kansallisessa oikeudessa taattuja suojan kansallisia tasoja, jotka johtuvat perustuslakituomioistuimen ratkaisujen vaikutuksista, siinä tapauksessa, että tämä uhkaa unionin oikeuden tehokasta soveltamista jäsenvaltion alueella?
(1) (2)
Euroopan unionista tehdyn sopimuksen K. 3 artiklan perusteella Euroopan yhteisöjen taloudellisten etujen suojaamisesta tehty yleissopimus (EUVL 1995, C 316, s. 50).
Yhteistyötä ja Romanian edistymisen seurantaa koskevan järjestelmän perustamisesta tiettyjen arviointiperusteiden täyttämiseksi oikeuslaitoksen uudistamisen ja korruption torjunnan alalla 13.12.2006 tehty komission päätös (EUVL 2006, L 354, s. 56).
Ennakkoratkaisupyyntö, jonka Nejvyšší správní soud (Tšekin tasavalta) on esittänyt 6.3.2023 – Omya CZ s.r.o. v.
Generální ředitelství cel (Asia C-133/23, Omya CZ) (2023/C 205/31) Oikeudenkäyntikieli: tšekki Ennakkoratkaisua pyytänyt tuomioistuin Nejvyšší správní soud
Pääasian asianosaiset Kantaja: Omya CZ s.r.o.
Vastaaja: Generální ředitelství cel Ennakkoratkaisukysymys Onko neuvoston direktiivin 2003/96 (1) 2 artiklan 4 kohdan b alakohdan viidettä luetelmakohtaa tulkittava siten, että sähkö, jota käytetään louhitun kalkkikiven monivaiheiseen jauhamiseen ja murskaamiseen konkreettiseen raekokoon käytettävien koneiden käyttövoimana sekä louhoksessa, jossa louhinta tapahtuu, että läheisissä jalostuslaitoksissa, on mineralogisiin prosesseihin käytettävää sähköä?
(1)
Energiatuotteiden ja sähkön verotusta koskevan yhteisön kehyksen uudistamisesta 27.10.2003 annettu neuvoston direktiivi 2003/96/EY (EUVL 2003, L 283, s. 51).
Ennakkoratkaisupyyntö, jonka Sąd Rejonowy w Białymstoku (Puola) on esittänyt 10.3.2023 – XL v.
Sąd Rejonowy w Białymstoku (Asia C-146/23, Sąd Rejonowy w Białymstoku) (2023/C 205/32) Oikeudenkäyntikieli: puola Ennakkoratkaisua pyytänyt tuomioistuin Sąd Rejonowy w Białymstoku